b'\n_START_ARTICLE_\nLiperin vaakuna\n_START_PARAGRAPH_\nLiperin vaakuna on Liperin kunnan tunnus. Vaakunan aihe viittaa Liperin asemaan vanhana pohjoiskarjalaisena em\xc3\xa4pit\xc3\xa4j\xc3\xa4n\xc3\xa4 sek\xc3\xa4 sen pyhiin karsikkopuihin, joita vanhan karjalaisen perinteen mukaan omistettiin vainajien muistolle._NEWLINE_Vaakunan selitys on \xe2\x80\x9dhopeakent\xc3\xa4ss\xc3\xa4 punainen toistoristi.\xe2\x80\x9d Vaakunan on suunnitellut Ahti Hammar, ja Liperin kunnanvaltuusto hyv\xc3\xa4ksyi sen kokouksessaan 5. huhtikuuta 1956. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 17. hein\xc3\xa4kuuta samana vuonna.'